شێخ جه‌عفه‌ر: ئەگەر ڕوویدا جێگری سەرۆکی هەرێم( لەپشکی گۆڕان ) ببێتە بەرپرسیاری هێزە چەکدارەکان بەهیچ جۆرێک وه‌ك هێزی حه‌فتا گوێی لێ ناگرم 
"چونکە ئەو نە پەیوەندی پێوە هەیە نە دەتوانێت بڕیار بدات، من دەتوانم بڕیار بدەم ،ئەو پۆستانەی پەیوەندی بەهێزی چەکدارەوەیە یا دەبێت یا لەژێر دەسەڵاتی پارتی بێت یاخود لەژێر دەسەڵاتی یەکێتیدا بێت"
له وتووێژێكی ژیار محه مه د له به شی كوردی ده نگی ئه مریكا له گه ڵ شێخ جه عفه ر شێخ مسته فا ئه ندامی مه كته بی سیاسی یه كێتی نیشتمانی كوردستان له هه مانكاتدا به رپرسی هێزه كانی حه فتای پێشمه رگه باس له هۆكاری دواكه وتنی واژۆكردنی ڕێكه وتنه كه ی نێوان پارتی و یه كێتی ده كات، هه روه ها ئاماژه ده كاتبه بۆچونی خۆیان سه باره ت به نیگه رانیه كانی بزوتنه وه ی گۆڕان له سه ر زیادكردنی جێگرێك بۆ سه رۆكی هه رێم. لەسەرەتای وتووێژەکەدا شێخ جەعفەر شێخ مستەفا سه باره ت به هۆكاری دواخستنی واژۆكردنی ڕێككه وتن له نێوان پارتی و یه كێتی له دوێنێدا، وتی" ئه و لێكتێگه یشتن و ڕێككه وتنه ی له نێوان پارتی و یه كێتیدا كراوه وه ك خۆیه تی و جێگیره هیچ گۆڕانكارییه كی به سه ردا نه هاتووه ، به ڵام به ڕاستی منیش وه ك خۆی نازانم به ڵام ئه وه نده ی بزانم براده رانی پارتی ئێستا سه ردانی حیزبه كانی تر ده كه ن وه ڕه نگه هه ندێك كێشه -شیان هه بێت له گه ڵ گۆڕاندا بۆ چاره سه ركردنی ئه و كێشانه دواخرا به ڵام ڕێككه وتنه كه ی نێوان پارتی و یه كێتی له جێگه ی خۆیه تی و له م ڕۆژانه شدا كۆتایی پێدێت." شێخ جه عفه ر ده ڵێت: دیارە بەرژەوەندی خەڵک لەسەر و هەموو شتێکەوەیە، ئەو دۆخەی لەماوەی ڕابردوو ڕویدا خەڵک زۆر لە دڵەڕاوکێ و نا ئارامیدا بوو چونکە پەیوەندی پارتی و یەکێتی کاتێک بەرەو تێکچوون دەڕوات وەک پەیوەندی نێوان لایەنەکانی تر نیە چونکە دەبێتە هەڕەشەیەکی گەورە بۆ سەر "ئەمنیەت " و هەموو دۆخەکان ڕه نگە ئێمە لەزۆرشت وازمان هێنابێت لەبەر بەرژەوەندی خەڵک لەسەرۆکایەتی هەرێم بڕیارە بدرێتە یەکێتی جا ئەگەر یەکێک بوو یا بووە دوو جێگر ئەوە جێگری سەرۆکی هەرێم بۆ کاروباری هێزە چەکدارەکان." سەبارەت بەوەی بۆچی یەکێتی پێداگری دەکات لەسەر وەرگرتنی پۆستی جێگری سەرۆکی هەرێم؟ شێخ جەعفەر شێخ مستەفا به رپرسی هێزه كانی حه فتای پێشمه رگه وتی" ئێستا لەگۆڕەپانەکەدا پارتی و یەکێتی خاوەنی هێزن(هێزی ئاسایش و پێشمەرگە و پۆلیس) لەبەر ئەوە ئەو پۆستانەی پەیوەندی بەهێزی چەکدارەوەیە یا دەبێت یا لەژێر دەسەڵاتی پارتی بێت یاخود لەژێر دەسەڵاتی یەکێتیدا بێت، هەم بۆ ڕێکخستنەوەی هێزەکان و یەکخستنەوە و دروستکردنی سوپایەکی پێشمەرگەی یەکگرتوو، ئاسایشی یەکگرتوو، وە پۆلیسی یەکگرتوومان هەبێت بۆ ئەم هەرێمە تا ئەم هێزانەمان بە یەکگرتووی هەبێت ." بەڵام بۆ نابێت لای بزوتنەوەی گۆڕان بێت کە ئەوان هێزی سێیەمن لەکوردستان؟ لەوەڵامدا شێخ جەعفەر شێخ مستەفا دەڵێت" لەبەر ئەوەی ئەوان هێزی چەکدارییان نیە، هێزی چەکدار لەلای پارتی و یەكێتیە لەبەر ئەوە دەبێت ئەوان بڕیار بدەن لەسەر هەنگاوەکانی یەکخستنەوە و یەکگرتن لەبەر ئەوە هەتا ئێوارە لایەنێکی تر بێت بڕیار لەسەر هێزی پێشمەرگە و هێزی حەفتا بدات من خۆم یەکێک لەوانەی گوێی لێ ناگرم، خۆ ئەگەر ڕوویدا جێگری سەرۆکی هەرێم( لەپشکی گۆڕان ) ببێتە بەرپرسیاری هێزە چەکدارەکان بەهیچ جۆرێک گوێی لێ ناگرم چونکە ئەو نە پەیوەندی پێوە هەیە نە دەتوانێت بڕیار بدات، من دەتوانم بڕیار بدەم لەسەر یەکخستنەوەی هێزەکان و هەنگاوەکانی یەکخستنەوە ئەو چۆن دەتوانێت؟ بەڵام وەک یەکێتی ئێوە باسی بە دامەزراوەیی دەکەن؟ کاتێک کەسێک لە پۆستێکدایە لەهەر حیزبێک بێت و سەر و پۆستەکەی تۆ ببێت نابێت لەڕووی یاساییەوە تۆ فرمانەکانی جێ بەجێ بکەیت؟ شێخ جەعفەر شێخ مستەفا بە ڕۆژنامەنوسەکەی دەنگی ئەمریکا (ژیار)ی وت" دادە گیان حەقە لەو بابەتە تێبگەن ئەمڕۆ واقیعێک هەیە هێزەکان لای پارتی و یەکێتین دەبێت ئەوان بڕیار بدەن چۆن کەسێکی تر لەلایەنێکی تر لەدەرەوەی ئەو دوو حیزبە بێت بڕیار لەسەر پارتی و یەكێتی بدات بۆ یەکگرتنەوەی هێزەکانیان، ئەمە واقیعە خۆ ئەوە بە زۆرە ملێ نابێت." سەبارەت بە نیگەرانی بزوتنەوەی گۆڕان بە پێدانی پۆستی جێگری دووەمی سەرۆکی هەرێم بە یەکێتی؟ شێخ جەعفەر شێخ مستەفا ڕایگه یاند" ئێمە حەقی ئەوانمان نیە ئێمە لەگەڵ پارتی ڕێککەوتن دەکەین لەگەڵ بزوتنەوەی گۆڕان لەوبارەیەوە نە قسە نە ڕێککەوتن دەکەین، گۆڕانیش لەگه ل ئێمە ڕێکەوتنی نەکردووە، جا نەگؤران بێت ڕاوێژ بە ئێمە بکات بۆ پێکهێنانی حکومەت نە ئێمەش دەچین بۆ لای ئەوان هەردولامان بەجیا لەگەڵ لایەنی پێکهێنەری حکومەت کە (پارتی-یە)ڕێکدەکەوین." شێخ جەعفەر ڕەتیکردەوە یەکێتی چاوی لەسەر پۆستەکەی بزوتنەوەی گۆڕان بێت و وتی" ئێمە هیچ کات لەکۆبونەوەکانماندا لەگەڵ پارتی قەت نەچوین داوای پۆستێکی بزوتنەوەی گۆڕان بکەین ئەوەی دەڵێت وایە یا ئەوە پۆستی گۆڕانە و ئێمە چاومان لێیەتی ئەوە بوختانە و ە"درۆ-ش" دەکات، بۆشاییەک هەیە لەهەرێمی کوردستان کە نەبونی سەرۆکی هەرێمە بۆیە پێویستە سەرۆکێک بۆ ئەم هەرێمە دیاری بکرێت." ئه ندامه كه ی مه كته بی سیاسی یه كێتی نیشتمانی كوردستان جه ختی كرده وه پۆستی جێگری سه رۆكی هه رێم بۆ كاروباری هێزه چه كداره كان دراوه به یه كێتی و وتی" پارتی به ڵێنی پێداوین یه كێك له پۆسته كان جێگری سه رۆكی هه رێم بۆ كاروباری هێزه چه كداره كانه ته واو ڕێككه وتنی له سه ر كراوه له گه ڵ پارتی وه ده بێت له هه مواری یاسای سه رۆكایه تی هه رێمیش جێگیر بكرێت." سه باره ت به وه ی پارتی ده یه وێت یه كێتی ڕازی بكات به یاریده ده ری سه رۆكی هه رێم بۆ كاروباری هێزه چه كداره كان له بری جێگری سه رۆكی هه رێم؟ شێخ جه عفه ر ڕه تی كرده وه و ڕایگه یاند" ڕێككه وتنی له سه ر كراوه ته واو بوو ئه وه ئه گه ر سه ر له نوێ دانوستان ده ستی پێكرده وه دیاره شتی نوێ دێته پێش." دوێنێ دوو شەمە لە وتووێژێکی ژیار محەمەد لەبەشی کوردی دەنگی ئەمریکا کوێستان محەمەد ئەندامی جڤاتی گشتی بزوتنەوەی گۆڕان ڕایگەیاند) لەوەڵامدا شێخ جەعفەر دەڵێت" وەڵامی من هەر ئەوەیە ئێمە لەگەڵ پارتی گەیشتوینەتە ڕێککەوتن لەم چەند ڕۆژەدا واژۆ دەکرێت ئەوەی لەسەری گەیشتوینەتە لێکتێگەیشتن و ڕێککەوتن ئەگەر هەر پاشگەزبونەوەیەکی تێدا بێت سەرلەنوێ دەبێت دەست بکەینەوە بە دانوستان و وتووێژ ئەویش خوا دەیزانێت چەندی تر دەخایەنێت، هەرچەندە من پێم وانیە پارتی پاشگەزبێتەوە وە ئێمەش هەروا بۆیە دەگەینە ڕێککەوتن و پارتی بە دڵنیایی ڕازی بووە بە پێدانی پۆستی جێگری سەرۆکی هەرێم بۆ کاروباری هێزە چەکدارەکان بە یەکێتی." بەڵام شێخ جە'فەر شێخ مستەفا دەڵێت" هەر جێگرێك کاری خۆی دەبێت کارەکانیان دیاری دەکرێت، ئەگەر کاری هەریەکەیان دیاریكرا لێكتێگه یشتن هه بوو هیچ پێكدادانێك دروست نابێت و لێكتێگه یشتن دروست ده بێت بێگومان "حەز دەکرێت با پەنجا جێگریش هەبێت ." هەروەها وتیشی " هەرکەس دابنرێت خۆی حیمایەی هەیە، ئۆفیسیش مەگەر بە "هەوەس" خۆی بیەوێ گەورەی بکات بێگومان هەرشتێک بتەوێ دروستی بکەی ئیمکانیەتی مادی دەوێ خۆ بەڕێوەبردنی وڵات بە بەلاش ناکرێت." دەربارەی ئەو پۆستانەی یەکێتی وەریدەگرێت، شێخ جەعفەر وتی" جگە لەشەش وەزارەت، پۆستەکانی جێگری سەرۆکی هەرێم، جێگری سەرۆکی حکومەت، سەرۆکی پەرلەمان هەروەها چەند دەستەیەکیش وەردەگرین، بەڵام هێشتا کاندیدەکانمان دیاری نەکردووە و باسی ئەوەمان نەکردووە کێ لە چ پۆستێک دادەنرێت." شێخ جەعفەر ئەوەشی وت" وەک یەکێتی ئیمانی تەواومان بەوە هەیە هەموو لایەنەکان بەشداربن لەحکومەت و دژی پاوانخوازین حەزدەکەین گۆڕان و هەموو لایەنەکانی تر ئەوانەی پێگەیان هەیە بەشدار بن لەحکومەت و پێکەوە خزمەتی میللەت بکەین."